open-index/open-wikipedia-markdown huggingface dataset:
Swing

**Swing** je tanečný podžáner jazzu, pozostávajúci z tradičných bluesových černošských prvkov obohatený o belošské vplyvy. Vznik swingu sa datuje po prvej štvrtine 20. storočia, konkrétne v období rokov 1930 až 1935. Swing je aj druh tanca, ktorý vznikal popri tomto hudobnom smere. 

Swingové orchestre, takzvané „big bandy“, mali väčší počet členov ako klasické jazzové kvintetá alebo sextetá. 

Najznámejším swingovým kapelníkom bol Benny Goodman a jeho orchester. Okrem toho, že bol Benny výborným klarinetistom, bol vedúcim viacerých súborov, ktoré hrali swing v jeho klasickej podobe. Benny bol jedným z prvých belochov, ktorý sa presadil v dovtedy hlavne černošskom hudobnom štýle, akými boli jazz, respektíve swing. Hral prevažne vlastné skladby, pričom ich na rozdiel od pôvodných (černošských) interpretov podával s akýmsi novým, európskym nádychom.

## Slávne mená swingovej éry
Big bandy tradične pozostávali z dvoch klarinetov, piatich saxofónov, troch až štyroch trubiek a z jedného až štyroch trombónov. Rytmickú časť zastupovala súprava bicích, kontrabas, gitara a iné nástroje. Nebolo raritou, že big bandy boli rasovo zmiešané súbory s prevahou černochov.

Medzi afroamerickými swingovými big bandmi vynikali hlavne orchestre Counta Basieho, Jimmieho Lunceforda alebo Andyho Kirka a medzi belošskými to boli orchestre Bennyho Goodmana, Jimmyho Dorseya, jeho brata Tommyho Dorseya, Woodyho Hermana a Glenna Millera.

Swing postupne po druhej svetovej vojne zaniká, ostáva už len ako spomienka na tanečných parketoch. Viaceré fúzne vplyvy swingu prechádzajú neskôr do iných jazzových podžánrov, napríklad do bebopu či modálneho jazzu.

Veľmi dôležitý podžáner swingu sa volá rómsky swing (*gypsy swing*), respektíve rómsky džez (gypsy jazz), ktorého hlavným predstaviteľom je gitarista rómskeho pôvodu, rodený Belgičan Django Reinhardt. 

## Externé odkazy
* http://www.just-the-swing.com/his/swing-history/swing-music 
* http://www.swingmusic.net/

Kategória:Džezové hudobné žánre
Blackbox

**Blackbox** je správca okien pre unixový X Window System. Je populárny medzi ľudmi hľadajúcimi rýchle, čisté a nenáročné prostredie. 

Napísaný je v C++ a obsahuje úplne originálny kód. 
Bol vytvorený programátorom Bradley T. Hughes-om a je dostupný pod MIT licenciou. 
Momentálne je začlenený do RPM repozitárov Fedory.

## Súvisiace projekty
Existuje niekoľko projektov, založených na Blackboxe.
* Fluxbox
* Openbox

### Náhrady Windows shellu
Aj keď nezdieľajú žiaden kód, tieto projekty sú tiež inšpirované Blackboxom.
* BB4Win
* bbLean
* xoblite

## Externé odkazy
* Domovská stránka Blackboxu
* Súvisiace projekty 
* BlackBox v FSF/UNESCO Free Software Directory
* BlackBox pre Windows 

Kategória:X Window System
Svalová dystrofia

**Svalová dystrofia** je znehodnotenie živej hmoty v bunkách a mimo bunky poruchou jej metabolizmu, prípadne jej zloženia. Ide buď o poruchu v rozdelení, množstve alebo zložení súčastí alebo o hromadenie abnormálnych látok. Znehodnotenie sa prejaví abnormálnou činnosťou bunky, ako aj zmenou jej vzhľadu. Starší názov pre túto zmenu je *degenerácia*, ešte sa často používa. Dystrofické zmeny sa označujú pridaním koncovky -óza (osis) k názvu orgánu alebo látky napr. steatóza, lipomatóza.

Kategória:Choroby
U.S. Bank Tower

right|thumb|U.S. Bank Tower

**U.S. Bank Tower** je druhý najvyšší mrakodrap v Los Angeles. Má výšku 310 metrov a má 73 poschodí.

Staval sa od roku 1987 a dokončený bol v roku 1990.

Kategória:Mrakodrapy v Los Angeles
Kategória:Architektúra z 1990
Openbox

**Openbox** je slobodný správca okien pre unixový X Window System licencovaný pod GNU General Public License. 

Openbox bol pôvodne odvodený z Blackboxu 0.65.0, ale bol úplne prepísaný do C a od verzie 3.0 nie je založený na žiadnom kóde Blackboxu.

Je navrhnutý tak, aby bol malý a rýchly. Podporuje mnohé funkcie, ako menu, ktorým môže užívateľ ovládať aplikácie alebo zobrazovať dynamické informácie.
Openbox je štandardným správcom okien v LXDE.

Hlavným autorom Openboxu je Dana Jansens z Carleton University v Ottawe.

## Používanie Openboxu
Openbox umožňuje užívateľom konfigurovať spôsob spravovania okien. Keď je okno zminimalizované, zneviditeľní sa. Na jeho znovuzobrazenie je väčšinou používaná klávesová skratka &#91;Alt&#93; + &#91;Tab&#93; alebo menu Desktop. Bežné je rozširovanie Openboxu ďalšími malými programami, ktoré pridávajú ikony, panely, grafické a iné prvky. 

## Konfigurácia
V `~/.config/openbox` sú len dva konfiguračné súbory pomenované `menu.xml` a `rc.xml`.
Ak ich užívatelia nechcú editovať manuálne, môžu väčšinu nastavení upraviť ľahko použiteľným nástrojom, nazvaným  ObConf.

Všetky prvky ovládania pomocou myši či klávesnice sú plne konfigurovateľné. Napríklad, ak užívateľ chce, aby sa okno pri kliknutí na tlačidlo "zatvoriť" premiestnilo na plochu 4, môže to urobiť triviálne. 

Systém menu Openboxu má unikátne metódy na použitie dynamických menu. To je realizované použitím výstupu skriptov ako zdroja pre menu. Zakaždým, keď užívateľ posunie kurzor na sub-menu, skript je znovu spustený a následne je vygenerované nové menu. Toto dáva užívateľom a vývojárom viac flexibility než štandardné statické menu, aké sú vo väčšine ostatných manažéroch okien.

Napríklad, dvaja vývojári napísali skript v Pythone, ktorý do submenu vypíše nové správy z GMail účtu. 

## Pozri aj
*Azalea
*Blackbox
*Fluxbox

## Iné projekty

## Referencie


## Externé odkazy
* Stránka Openbox na Debian Wiki
* Stránka Openbox na Ubuntu Wiki
* Gentoo Linux wiki stránka o rozširovaní a personalizácii Openboxu 
* Urukrama's Openbox Guide

Kategória:X Window System
Frederick Winslow Taylor

**Frederick Winslow Taylor** (* 20. marec 1856, Germantown, Pensylvánia, USA – † 21. marec 1915, Philadelphia) bol strojný inžinier v *Midvale Steel Works*. Pôvodne bol kresličom a technickým robotníkom, neskôr sa stal hlavným inžinierom. Je považovaný za otca vedeckého manažmentu.

Pri svojej práce v továrni videl, že robotníci používajú rôzne spôsoby vykonávania rovnakej práce, a že sa nijaká alebo len veľmi malá pozornosť venuje tomu, či má robotník na danú prácu potrebné schopnosti a danosti. V dôsledku toho bola výkonnosť robotníkov nízka, robotníci sa snažili robiť čo možno najmenej a dosiahnuť pokiaľ možno čo najvyššiu mzdu. Taylor dospel k názoru, že vedeckým prístupom je možné zvýšiť výkonnosť robotníkov.

Zameral sa na skúmanie človeka predovšetkým ako objektu riadenia, t. j. na možnosť zvýšiť účinnosť práce robotníkov. Jeho cieľom bolo maximalizovať výsledok ich práce pri minimalizácii jej spotreby. Za dôležitú skutočnosť pokladal materiálnu motiváciu robotníkov. Človeka chápal ako ekonomickú bytosť, ktorú motivujú predovšetkým peniaze.
Na základe svojich pokusov a pozorovaní v rôznych zostavách vypracoval *štyri princípy* pre zvýšenie efektívnosti na pracovisku:
* Študujte, akým spôsobom robotníci vykonávajú svoje úlohy na pracovisku, zbierajte všetky informatívne poznatky pracovníkov o práci a experimentujte so spôsobmi, ako zdokonaliť plnenie úloh.
* Kodifikujte nové metódy plnenia úloh do písomných pravidiel a noriem riadiacich postup.
* Dôkladne vyberajte pracovníkov tak, aby mali schopnosti a znalosti, ktoré zodpovedajú potrebám úlohy a cvičte ich, aby vykonávali úlohy podľa zavedených pravidiel a postupov.
* Stanovte vhodnú alebo prijateľnú úroveň vykonania úlohy a potom vypracujte výplatný systém, ktorý poskytne odmenu za výkon nad prijateľnú úroveň.

Hlavnou Taylorovou prácou bolo vyše 20-ročné skúmanie „najlepšieho spôsobu“ pre každú prácu, ktorá sa má urobiť. Podstatu tohto vedeckého manažmentu obsiahol do už spomenutých štyroch základných princípov.

## Referencie

## Pozri aj
* Taylorizmus

## Zdroje a externé odkazy
* '' Special Collections – F.W. Taylor Collection '' 
* 
* The Principles of Scientific Management (full text)
* NY Times Obituary, March 22, 1915: ''F. W. Taylor, Expert in Efficiency, Dies''
* A Selection from Frederick Taylor's Essays 
* The Principles of Scientific Management 
* ''Shop Management'' – kompletná eKniha v anglickom jazyku
* životopis F.W.Taylora (s chybne uvedeným rokom narodenia) 

Kategória:Ekonómovia USA
Kategória:Osobnosti z Philadelphie
Klub konkretistov

**Klub konkretistov** je spoločenstvo združujúce konkretistických výtvarných umelcov v Česku a na Slovensku.

Vznikol v roku 1967 v Prahe, pôvodne to boli najmä predstavitelia českého a slovenského konštruktívne koncipovaného umenia - konkrétne umenie, kinetické umenie, ktorých teoreticky zaštiťoval teoretik A. Pohribný. Dominujú matematické princípy, seriálnosť... Medzi hlavných predstaviteľov patrili Z. Sýkora (1920 - 2011), R. Kratina, na Slovensku Eduard Antal (1929 - 2011), Štefan Belohradský (1930 - 2012), Jarmila Čihánková (1925), Alojz Klimo(1922 - 2000), Tamara Klimová (1922 - 2004), A. Cepka (1936)... Dnes združuje širší register autorov tvoriacich v oblasti geometrickej abstrakcie - konkrétne umenie, nová geometria, postgeometrická abstrakcia. Z mladších autorov sú to Mária Balážová (1956), V. Hulík (1948) a R. Urbásek (1965).
 
## Výstavy

* Klub konkretistů, Hluboká nad Vltavou, Alšova jihočeská galerie (CZ), 1998
* Klub konkretistov, Bratislava, Slovenská národná galéria, 1999
* Klub konkretistov, Lučenec, Novohradská galéria, 1999
* Neokonštruktivizmus v slovenskom výtvarnom umení, Trnava, Galéria J. Koniarka, 2000
* Klub konkretistov (SK) Pocta Alojzovi Klimovi, Bratislava, Galéria Z, 2001
* Klub konkretistů, Opava, Dům umění (CZ), 2001
* Neokonštruktivizmus v slovenskom výtvarnom umení, Praha, Národní technické muzeum (CZ), 2002
* Klub konkretistov SK II., Bratislava, Galéria Z, 2006
* konkretisti.sk (hommage á Eduard Antal), Bratislava, Galéria Z, 2012 http://www.galeria-z.sk/?cl=gal_expositure&iid=174

## Pozri aj

* konkrétne umenie 
* postgeometrická abstrakcia
* Mária Balážová

Kategória:Umenie na Slovensku
Venera-8

**Venera-8** () bola sovietska planetárna sonda, ktorá v rámci programu Venera skúmala planétu Venušu. Let sa uskutočnil v roku 1972. Sonda sa úspešne dostala k Venuši a na povrch planéty vysadila pristávacie puzdro s vedeckými prístrojmi.

* Dátum/čas štartu: 27. marec 1972 o 04:15:01 UTC
* Hmotnosť na obežnej dráhe: 1180 kg

## Opis sondy
Sonda vážila  a do vesmíru bola vynesená raketou Molnija-M. Skladala sa z obslužného modulu a gulového atmosférického puzdra. Sonda bola optimalizovaná pre atmosférické merania. Obslužný modul vstupoval do atmosféry zároveň s atmosférickým puzdrom a zhorel. Puzdro vysielalo dáta priamo k Zemi.

## Konštrukcia sondy
thumb|left|150px|Poštová známka Venera-8
Planetárna sonda Venera 8 bola postavená v strojárskych závodoch S. А. Lavočkina.

V konštrukcii sondy boli zohľadnené údaje, ktoré získala predchádzajúca sonda Venera-7. Pri stavbe pristávacieho puzdra Venery-7 sa počítalo s atmosférickým tlakom väčším než 150 atmosfér. Podľa údajov získaných pri misii Venera-7 bolo zistené, že reálny tlak atmosféry na povrchu Venuše nepresahuje 105 atmosfér a teplota miesto predpokladaných 540 °C dosahuje 493 °C.
Použitím týchto údajov pri konštrukcii pristávacieho puzdra Venery-8 sa ušetrilo  z celkovej hmotnosti pristávacej časti.

Oproti predchádzajúcim misiám bol zdokonalený anténový systém pristávacieho puzdra. Špirálová anténa bola použitá iba pri pristávaní. Po dosiahnutí povrchu bola vysunutá prídavná vysielacia anténa.

Pre meranie úrovne osvetlenia na povrchu Venuše bol pristávací modul vybavený fotometrom IOV-72. Modul pristal na osvetlenej strane planéty. Orbitálna časť sondy sa od Venery 7 nelíšila.

## Prístrojové vybavenie

### Obslužný modul
* detektor kozmického žiarenia
* detektor slnečného vetra
* ultrafialový spektrometer
 
### Atmosférické puzdro
* teplotné senzory
* meranie tlaku
* fotometer – meranie úrovne osvetlenia
* výškomer
* gama spektrometer
* analyzátor plynu
* rádiový vysielač

## Priebeh letu
Sonda odštartovala 27. marca 1972 pomocou rakety Molnija-M z kozmodrómu Bajkonur. Zhruba v polovici letu (6. apríla 1972) bola prevedená dráhová korekcia. Po 117 dňoch letu sa pristávacie puzdro oddelilo od obslužného modulu, aby 22. júla 1972 v 08:37 UT vstúpilo do atmosféry Venuše. Vo výške  nad povrchom sa otvoril padák o priemeru . V priebehu pristávania vysielala sonda namerané údaje, vo výške 30 –  bol zaznamenaný silný pokles úrovne osvetlenia a vo výške okolo  rýchlosť vetra menšia než /s.

## Pristatie
Venera 8 pristála v 09:32 UT v oblasti Vasilisa Regio. Sonda vysielala údaje z povrchu ešte 50 minút a 11 sekúnd. Namerané údaje potvrdili hodnoty zistené sondou Venera-7 – vysoké teploty okolo 470 °C a tlak 90 atmosfér. Fotometrické merania ukázali, že mraky na Venuši sú relatívne vysoko a atmosféra nad povrchom je pomerne čistá. Gama spektrometer určil v povrchovej hornine prítomnosť uránu, tória a draslíka, materiál bol podobný pozemskej žule.

## Externé odkazy
* V atmosfére Venuše - Venera-8 
* Profil NASA - Venera-8  

## Referencie


## Iné projekty

Kategória:Program Venera
Kategória:Kozmonautika v 1972
Kategória:Úspešné sondy
Venera-9

**Venera-9** () bola sovietska planetárna sonda, ktorá v rámci programu Venera skúmala planétu Venušu. Let sa uskutočnil v roku 1975. Sonda zložená z orbitálnej časti a pristávacieho puzdra sa úspešne dostala na obežnú dráhu Venuše a pristávacie puzdro s vedeckými prístrojmi pristálo na povrchu planéty.

* Dátum/čas vypustenia: 8. jún 1975 o 02:38:00 UTC 
* Váha na obežnej dráhe: 2015 kg

## Orbiter
Orbitálna časť sondy sa skladala z valcovitej časti s dvomi krídlami solárnych panelov a s parabolickou anténou s vysokým ziskom. Ku dnu valca bola pripojená jednotka s pohonným systémom, vrchol valca bol spojený s guľovitým puzdrom s priemerom 2,4&nbsp;m, ktoré obsahovalo pristávací modul sondy. 

Sonda odštartovala 8. júna 1975 pomocou rakety Proton-K/D z kozmodrómu Bajkonur. Na obežnú dráhu Venuše vstúpila 20. októbra 1975. Úlohou orbitálnej časti bolo sprostredkúvať rádiové spojenie pristávacieho modulu so Zemou a skúmať horné vrstvy atmosféry planéty. Venera 9 sa stala prvou umelou družicou Venuše.

### Zoznam prístrojov orbiteru, experimenty
* 1.6-2.8 μm infračervený spektrometer
* 8-28 μm infračervený rádiometer
* 352 nm ultrafialový fotometer
* 2 fotopolarimetery (335-800 nm)
* 300-800 nm spektrometer
* Lyman-α H/D spektrometer
* mapovanie bistatickým radarom
* CM, DM rádiové zákrytové experimenty
* trojosý magnetometer
* 345-380 nm UV kamera
* 6 elektrostatických analyzátorov
* 2 modulované iónové zádrže
* detektor nízkoenergetických protónov
* detektor nízkoenergetických elektrónov
* 3 polovodičové čítače
* 2 čítače výbojov
* Čerenkovov detektor

## Pristávací modul

Dňa 20. októbra 1975 sa pristávací modul oddelil od orbitálnej časti a 22. októbra v 05:13 UT pristál na povrchu Venuše blízko Beta Regio na strmom svahu (20°) pokrytom balvanmi. Pristávací modul bol chladený cirkulujúcou kvapalinou, preto vydržal pracovať na povrchu za extrémnych podmienok iba 54 minút. 

Sonda zistila, že vrstva mrakov je vysoká 30-40 km a začína vo výške 30-35 km nad povrchom. Bolo analyzované chemické zloženie atmosféry, kde sa našli molekuly kyseliny chlorovodíkovej, kyseliny fluorovodíkovej a zistila sa prítomnosť brómu a jódu. Z ďalších meraní vyplynulo, že tlak na Venuši dosahoval približne 90 atmosfér (9 MPa), teplota sa rovnala 485&nbsp;°C, svetelnosť na povrchu dosahovala úroveň porovnateľnú so zamračeným letným dňom na Zemi. Venera 9 bola prvou sondou, ktorá zaslala na Zem čiernobiele snímky z povrchu Venuše. Na nich možno pozorovať, že v atmosfére nie je zjavne viditeľný prach, okolo sondy boli rôzne 30-40 cm veľké kamene bez známok erózie. Naplánované 360° panoramatické obrázky nemohli byť vytvorené, pretože sa u jedného z dvoch fotoaparátov nepodarilo odstrániť kryt šošovky. Na Zem boli odoslané snímky obmedzené na 180°. Túto poruchu mala i Venera 10.

## Zdroj

Kategória:Program Venera
Kategória:Prieskum Venuše
Kategória:Kozmonautika v 1975
Kategória:Úspešné sondy
Európska cesta 42

**Európska cesta 42** (*E42*) je 680 km dlhá európska cesta, ktorá vedie z Francúzska cez Belgicko do Nemecka.

## Priebeh
### Francúzsko
E42 sa začína v francúzskom meste Dunkerque na A25 pokračuje do Lille a do Belgicka. 

### Belgicko
V Belgicku prechádza E42 cez mestá Mons, Charleroi, Liège a Sankt Vith. Prechádza cestami A8, A16, A7, A15, A3 a A27.

### Nemecko
V Nemecku E42 prechádza mestami Wittlich, Bingen na Rýne, Frankfurt nad Mohanom a Aschaffenburg. Prechádza tu cestami A60, A1, B50, A61, A60, A67 a A3.

## Referencie

## Iné projekty

42
Kategória:Cestná infraštruktúra v Belgicku
Kategória:Cestná infraštruktúra vo Francúzsku
Kategória:Cestná infraštruktúra v Nemecku
Fortis Championships Luxembourg 2008

**Fortis Championships Luxembourg 2008** bol tenisový turnaj okruhu WTA, ktorý sa hral od 20. októbra do 26. októbra 2008 v Luxembursku v hale na tvrdom povrchu.

## Nasadenie
V zozname sú nasadené hráčky. 

## Odmeny a body do rebríčka

## Posledných osem

### Horná polovica

### Dolná polovica

## Štvorhra
### Nasadenie

### Odmeny a body do rebríčka

### Výsledky

## Externé odkazy
*Stránka turnaja 

Kategória:Tenis v 2008
Kategória:Tenis v Luxembursku
Socháňova ulica (Liptovský Mikuláš)

**Socháňova ulica** je ulica v Liptovskom Mikuláši, na sídlisku Nábrežie. Táto ulica prebieha smerom sever – juh a jej južná tretina zasahuje na sídlisko Dr. A. Stodolu. Pretína sa s Borbisovou ulicou. Na tejto ulici sa nachádza bytový dom s popisným číslom 1747 (D2).

Kategória:Ulice v Liptovskom Mikuláši
John Pershing

**John Joseph Pershing** (* 13. september 1860, Laclede, Missouri, USA – † 15. júl 1948, Washington) bol americký generál, veliteľ amerického expedičného zboru. Zúčastnil sa na bojoch v prvej svetovej vojne.

## Bibliografia
* *Final Report.* – Washington, DC: Government Printing Office, 1919
* *My Experiences in the World War.* – 2 Bände. New York: Frederick A. Stokes Company, 1931

## Iné projekty

## Externé odkazy
* Biografia

Kategória:Osobnosti z Missouri
Kategória:Generáli United States Army
Kategória:Náčelníci Generálneho štábu United States Army
Kategória:Osobnosti USA prvej svetovej vojny
Kategória:Spisovatelia USA
Kategória:Slobodomurári USA
Kategória:Vojenskí diplomati
Kategória:Osobnosti USA anglického pôvodu
Kategória:Osobnosti USA nemeckého pôvodu
Kategória:Pochovaní na Arlingtonskom národnom cintoríne
Kategória:Laureáti Radu vychádzajúceho slnka
Kategória:Nositelia Československého vojnového kríža 1914 – 1918
Kategória:Víťazi Pulitzerovej ceny
Kategória:Osobnosti na poštových známkach USA
Kategória:Vyučujúci na United States Military Academy
Kategória:Absolventi United States Military Academy
Kategória:Absolventi United States Army War College
Kategória:Nositelia veľkokríža Radu čestnej légie
Bola

thumb|Lov s bolou

**Bola** (občas nazývaná ako **bolas** alebo **bolaso**) je vrhacia zbraň používaná hlavne k lovu zvierat. Skladá sa z dvoch závaží spojených lanom. Drží sa buď za stred lana spojovacích závaží, alebo za jedno z nich. Pred použitím treba bolu roztočiť, a vo vhodnej chvíli pustiť. Po vypustení sa závažie otáča na opačných stranách od stredu rotácie, a letí smerom k terču. Po zasiahnutí terča sa závažia boli omotajú okolo koristi, ktorá je týmto zákrokom znehybnená.

## Rozšírenie
Bola je najčastejšie spájaná s juhoamerickými pastiermi, bola však používaná aj v Patagónii a Číne.

## Iné projekty

Kategória:Staroveké zbrane
Kategória:Vrhacie zbrane
Hudson

**Hudson** môže byť:

## Ľudia
* Ernie Hudson - americký herec
* Henry Hudson - anglický moreplavec
* Hugh Hudson - britský filmový režisér
* Jennifer Hudson - americká herečka a speváčka
* Kate Hudson - americká herečka
* Oliver Hudson - americký herec
* Rock Hudson - americký herec
* William Henry Hudson - argentínsko-britský spisovateľ a ornitológ

## Geografické názvy
V Kanade:
* Hudson (Quebec)
* Hudson (provincia), fyzickogeografická provincia

V Spojených štátoch amerických
* Hudson (Colorado)
* Hudson (Florida)
* Hudson (Illinois)
* Hudson (Indiana)
* Hudson (Iowa)
* Hudson (Kansas)
* Hudson (Maine)
* Hudson (Massachusetts)
* Hudson (Michigan)
* Hudson (New Hampshire)
* Hudson (New York)
* Hudson (Ohio)
* Hudson (Severná Karolína)
* Hudson (Texas)
* Hudson (Wisconsin)
* Hudson (Wyoming)
* Hudson County, New Jersey

* Hudsonov záliv
* Hudsonov prieliv
* Hudson (rieka)
* Cerro Hudson

## Iné významy
* Hudson Motor Car Company - výrobca automobilov v USA
* Hudson Hawk - film z roku 1991 s Brucom Willisom
* Doc Hudson - postava z animovaného filmu *[[Autá]]*
* Spoločnosť Hudsonovho zálivu
Nikola Pašić

thumb|right| Nikola Pačić
**Nikola Pašić** () (* 18. december 1846 – † 10. december 1926) bol srbský politik, niekoľkonásobný premiér Srbska a Kráľovstva Srbov, Chorvátov a Slovincov neskoršej Juhoslávie.

## Iné projekty

Kategória:Narodenia v 1846
Kategória:Úmrtia v 1926
Kategória:Predsedovia vlády Srbska
Kategória:Srbskí politici
Catalina Castañová

**Catalina Castañová**, skutočné meno *Catalina Castaño Alvarez*, (* 7. júl 1979, Pereira, Kolumbia) je súčasná kolumbijská profesionálna tenistka. 

## Externé odkazy

Kategória:Narodenia v 1979
Kategória:Kolumbijskí tenisti
Spanish Harlem

right|thumb|116. ulica medzi Treťou Avenue a Lexington Avenue

**Spanish Harlem**, známy aj ako **El Barrio** a **East Harlem**, je hlavne nízkopríjmová časť Harlemu v New Yorku, v severovýchodnej časti štvrte Manhattan. Patrí k najväčším prevažne latino komunitám New Yorku. Obsahuje oblasť predtým známu ako Italian Harlem a stále tu žije malá taliansko-americká populácia pozdĺž Pleasant Avenue. Od 50. rokov 20. storočia túto štvrť ovládli obyvatelia portorikánskeho pôvodu, niekedy označovaní ako Nuyoricans. Hranice tejto časti tvoria Harlem River na severe, East River na východe, Východná 96. ulica na juhu a Piata Avenue na západe. Patrí do komunitnej rady Manhattanu č. 11. Hlavný obchodný uzol bola historicky Východná 116. ulica od Piatej Avenue smerom na východ k FDR Drive.

Kategória:Manhattan
Sabina

**Sabina** môže byť:
* mesto v USA, v štáte Ohio, pozri Sabina (Ohio)
* región v taliansku, pozri Sabina (Taliansko)
* meno
** kresťanská mučenica z konca 1. storočia v starovekom Ríme, pozri Svätá Sabina
* priezvisko
** španielsky spevák, pozri Joaquín Sabina

## Pozri aj
* žena rímskeho cisára Nera, pozri Poppaea Sabina
* žena rímskeho cisára Hadriána, pozri Vibia Sabina
* španielsky film z roku 1979, pozri La Sabina
* Sabína
Union Square

right|thumb|Union Square

**Union Square Park** (známe aj ako **Union Square**) je dôležitá a historická križovatka v New Yorku, ktorá sa nachádza na mieste, kde sa v 19 storočí spojili Broadway a Bowery. Dnes toto miesto ohraničuje 14. ulica na juhu, Union Square West na západe, 17. ulica na severe a Union Square East na východe.

Okolo sa nachádza Flatiron District na severe, Chelsea na východe, Greenwich Village a New York University na juhu a Gramercy na východe.

Kategória:Manhattan
Kategória:National Register of Historic Places
Madison Square

right|thumb|Madison Square

**Madison Square** je námestie v New Yorku na Manhattane, ktoré je vytvorené prepojením Piatej Avenue a Broadway. Pomenované je po Jamesovi Madisonovi, čo bol štvrtý prezident Spojených štátov a hlavný autor ústavy Spojených štátov.

Hlavným prvkom námestia je Madison Square Park s rozlohou 2,75 hektárov, ktorý ohraničuje na východe Madison Avenue, na juhu 23. ulica, na severe 26. ulica a na západe Piata Avenue a Broadway.

Park a námestie sa nachádza na severnom konci štvrte Flatiron District.

## Iné projekty

Kategória:Manhattan
Rovina súmernosti

**Rovina súmernosti** je v kryštalografii myslená rovina prechádzajúca stredom kryštálu v smere rovnobežnom s jeho plochami (skutočnými aj možnými), ktorá ho rozdeľuje na zrkadlovo zhodné polovice (značka „m“ z angl. mirror = zrkadlo). Tvary 7 kryštalografických sústav môžu byť súmerné podľa 0 - 7 rovín súmernosti, resp. v kubickej ich môže byť až 9.

Kategória:Kryštalografia
Draguignan (mesto)

**Draguignan** je francúzske mesto, ktoré sa nachádza v departemente Var, v regióne Provence-Alpes-Côte d’Azur.       
Sídli tu delostrelecká škola (École d'Application de l'Artillerie).

## Poloha
Mesto má rozlohu . Najvyšší bod je položený  a najnižší bod 

## Obyvateľstvo
Počet obyvateľov je  ().

Nasledujúci graf zobrazuje vývoj počtu obyvateľov v obci.

## Osobnosti mesta
* Michel Constantin (* 1924 – † 2003), herec
* Alain Connes (* 1947), matematik

## Partnerské mestá
*  Tuttlingen, Nemecko

## Referencie


## Pozri aj
* Zoznam obcí departementu Var
* Zoznam miest vo Francúzsku

## Iné projekty

Kategória:Mestá v Provence-Alpes-Côte d’Azur
Kategória:Obce v departemente Var
Upper West Side

right|thumb|Broadway a 112. ulica

**Upper West Side** je časť Manhattanu v New Yorku, ktorá sa nachádza medzi Central Parkom a Hudson River nad Západnou 59. ulicou.

Podobne ako Upper East Side, aj Upper West Side je hlavne obytná a nákupná oblasť, pričom mnoho obyvateľov pracuje vo viac komerčných oblastiach ako Midtown a Lower Manhattan. Táto časť je známa ako domov newyorských liberálnych kultúrnych a umeleckých pracovníkov, čo je v kontraste s Upper East Side, ktorá sa označuje ako domov konzervatívnych komerčných a biznis pracovníkov.

## Iné projekty

Kategória:Manhattan
Upper East Side

[right|thumb|[Metropolitan Museum of Art na Piatej Avenue a 81. ulici]]

**Upper East Side** je časť Manhattanu v New Yorku medzi Central Parkom a East River.

Známa ako "štvrť predaja hodvábu" ('Silk Stocking District'), obsahuje niektoré najdrahšie nehnuteľnosti v Spojených štátoch. Najdrahší penthouse v hoteli Pierre má hodnotu okolo 70 miliónov dolárov a najdrahší mestský dom 75 miliónov dolárov.

## Pozri aj
* Kostol svätého Jána Nepomuckého (New York)

## Iné projekty

Kategória:Manhattan
Joaquín Sabina

**Joaquín Ramón Martínez Sabina** (* 12. február 1949, Úbeda, Španielsko) je španielsky spevák, textár a básnik, široko známy v španielsky hovoriacich krajinách.

Vydal 21 albumov, z nich 3 kompilácie v spolupráci s rôznymi umelcami, spoločne naspievané alebo v inej spolupráci. Taktiež komponoval pre rôznych umelcov, ako napríklad Ana Belén alebo Miguel Ríos. Ako spisovateľ vydal deväť kníh s kompiláciami textov piesní publikovaných v týždenníku *Interviú* (Interview).

V roku 2001 utrpel ľahkú mozgovú príhodu ohrozujúcu jeho život, ale uzdravil sa za niekoľko týždňov bez fyzických následkov. Táto udalosť ovplyvnila jeho uvažovanie, uvrhla ho do depresie a spôsobila štvorročnú koncertnú pauzu. Po víťazstve nad depresiou publikoval svoj osemnásty album, *Alivio de luto* (2005).

## Štúdiové albumy
* 1978 *Inventario*
* 1980 *Malas compañías*
* 1984 *Ruleta rusa*
* 1985 *Juez y Parte*
* 1988 *Hotel, dulce hotel*
* 1990 *Mentiras piadosas*
* 1992 *Física y Química*
* 1994 *Esta boca es mía*
* 1996 *Yo, mi, me, contigo*
* 1998 *Enemigos íntimos*
* 1999 *19 días y 500 noches*
* 2002 *Dímelo en la calle*
* 2005 *Alivio de luto*

## Koncertné albumy
* 1981 *La Mandrágora*
* 1986 *Joaquín Sabina y Viceversa en directo*
* 2000 *Nos sobran los motivos*
* 2001 *Dos pájaros de un tiro*

## Kompilácie
* 2003 *Diario de un peatón*
* 2004 Todos hablan de ti*
* *Punto... y seguido''

## Referencie


## Iné projekty

## Externé odkazy
* Oficiálna stránka

## Zdroj

Kategória:Španielski speváci
Kategória:Textári piesní
Kategória:Španielski básnici
Hlboký jarok (prítok Hybice)

**Hlboký jarok** je potok na hornom Liptove, v severovýchodnej časti okresu Liptovský Mikuláš. Je to pravostranný prítok Hybice, meria 3,2 km a je tokom IV. rádu.

## Prameň
Tečie v Liptovskej kotline, v geomorfologickej časti Hybianska pahorkatina, kde pramení v lokalite Sihly v nadmorskej výške približne 935 m n. m.

## Opis toku
Na hornom toku tečie smerom na juhojuhozápad prevažne zalesneným územím, na dolnom toku sa najprv stáča smerom na juh, preteká odlesneným územím a vodný tok sa viacnásobne vlní. Z pravej strany ešte priberá prítok (2,1 km) z južného okraja lokality Sihly, stáča sa na JJV a severovýchodne od obce Hybe ústi v nadmorskej výške cca 769 m n. m. do Hybice.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Flatiron District

right|thumb|Flatiron District, pohľad na juh z Empire State Building

**Flatiron District** je malá časť Manhattanu v New Yorku pomenovaná po budove Flatiron Building na 23. ulici, Broadway a Piatej Avenue. Vo všeobecnosti sa môže ohraničiť 14. ulicou, Union Square a Greenwich Village na juhu, Šiestou Avenue a Chelsea na západe, 28. ulicou a Midtown South na severe a Lexington Avenue/Irving Place, Gramercy Parkom a štvrťou Gramercy na východe.

Stredom prechádza Broadway, začína tu Madison Avenue a 23. ulica a pokračuje na sever. Neďaleko severného konca časti je Madison Square Park, ktorý bol kompletne revitalizovaný v roku 2001. 

Kategória:Manhattan
Chelsea

**Chelsea** môže byť:

* štvrť v Londýne, pozri Chelsea (Londýn) 
* mesto v USA v štáte Massachusetts, pozri Chelsea (Massachusetts)
* časť newyorského Manhattanu, pozri Chelsea (Manhattan)
* anglický futbalový klub, pozri Chelsea FC
* americká hudobná skupina, pozri Chelsea (skupina)
* album skupiny Chelsea, pozri Chelsea (album)
Chelsea (Manhattan)

náhľad|281x281bod|Ulica v Chelsea

**Chelsea** je štvrť vo West Side na Manhattane v New Yorku. Nachádza sa južne od Hell’s Kitchen a Garment District a severne od Greenwich Village a Meatpacking District, ktorý má stred na Západnej 14. ulici. Patrí do komunitnej rady 4 a 5.

Oblasť v tejto štvrti je uvedená v národnom registri historických miest ako Chelsea Historic District.

Niekedy sa Chelsea označuje spolu s časťou Clinton (Hell's Kitchen) ako Midtown West. Miestne noviny sa nazývajú *„Chelsea-Clinton News“.*

Kategória:Manhattan
Mrlianov potok

**Mrlianov potok** je potok na hornom Liptove, vo východnej časti okresu Liptovský Mikuláš. Je to pravostranný prítok Hybice, má dĺžku 2 km a je tokom IV. rádu.

## Prameň
Tečie v Liptovskej kotline, v geomorfologickej časti Hybianska pahorkatina, kde pramení v lokalite Nad Peňažným v nadmorskej výške približne 810 m n. m., SSV od obce Hybe.

## Opis toku
Od prameňa tečie severojužným smerom, na hornom toku lesnatým prostredím, ktoré na dolnom toku prechádza do podhorských lúk. Z pravej strany najprv priberá krátky prítok spod kóty 807,0 m a z ľavej strany prítok spod kóty 804,0 m. Následne preteká lokalitou Gerlachovo, kde sa esovito stáča a podteká diaľnicu D1. Severovýchodne od Hýb, pri areáli poľnohospodárskeho družstva, ústi v nadmorskej výške cca 716 m n. m. do Hybice.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Liptovskej kotline
Kategória:Vodné toky v okrese Liptovský Mikuláš
Špáradlo

náhľad|Špáradlo
**Špáradlo** je pomôcka na čistenie medzizubných priestorov. Je to tenká podlhovastá tyčinka zakončená hrotom, a to buď na jednej alebo na oboch stranách. Najčastejšie je vyhotovené z dreva či z plastu, avšak v minulosti sa vyrábalo aj z kostí zvierat.

## Iné projekty

Kategória:Stolovanie
Impregnácia

**Impregnácia** alebo **impregnovanie** môže byť:
* napúšťanie resp. výsledok napúšťania tuhých látok (dreva, tkanín a podobne) chemickými látkami, ktoré ich robia odolnými proti účinkom vody, zmrašťovania, plesní, škodcov a pod.
* v geológii: jemné rozptýlenie rúd v hornine, pozri impregnácia (geológia)

**Impregnácia** môže byť:
* v konzervárenstve: presýtenie potravín látkou (mastnotou a pod.) na vytesnenie vzdušného kyslíka, pozri impregnácia (konzervárenstvo)
* v medicíne: histologické spôsoby zvýraznenia vzhľadu tkanív redukciou častíc niektorých kovov, pozri impregnácia (medicína)
* v biológii: 
**prenikanie samčích pohlavných buniek do samičieho organizmu vôbec, najmä do vajíčok pri oplodňovaní, pozri pod oplodnenie
**presýtenie biologického materiálu vhodným činidlom na študijné účely
**prestúpenie bunkových stien organickými látkami
Krátky potok

**Krátky potok** môže byť:

*prítok Dlhého potoka v povodí Slanej, pozri Krátky potok (prítok Dlhého potoka)
*prítok Dovalovca v povodí Belej, pozri Krátky potok (prítok Dovalovca)
*prítok Oravy v povodí Oravy, pozri Krátky potok (prítok Oravy)
Kostol San Luigi dei Francesi

thumb
**Kostol San Luigi dei Francesi** (, , ) je kostol v Ríme, v blízkosti Piazza Navona.

Kostol navrhol Giacomo della Porta a v rokoch 1518 až 1589 postavil Domenico Fontana. Je to francúzsky národný kostol, ktorý je zasvätený Ľudovítovi IX. 

Najvzácnejšie diela sú tri oltárne maľby Caravaggia v Contarelliho kaplnke naľavo od hlavného oltára. Tieto opisujú život apoštola Matúša. Sú prvými náboženskými maľbami autora. Vznikli v rokoch 1597 až 1602 a vyznačujú sa pre Caravaggia typickými svetelnými efektami. 

## Galéria


Obrázok:Michelangelo Caravaggio 040.jpg|*povolanie apoštola Matúša*
Obrázok:The Inspiration of Saint Matthew by Caravaggio.jpg|*Matúš a anjel*
Obrázok:The Martyrdom of Saint Matthew-Caravaggio (c. 1599-1600).jpg|*umučenie apoštola Matúša*
Obrázok:San Luigi dei Francesi (Rome) - Ceiling HDR.jpg|*strop*
Obrázok:San Luigi dei Francesi (Rome) - Interior.jpg|*interiér*



## Referencie

## Iné projekty

Ľudovít Francúz
Rím
Kategória:Titulárne kostoly
Adam Petrouš

**Adam Petrouš** (* 19. september 1977, Praha, Česko-Slovensko, dnes Česko) je český profesionálny futbalista, obranca, ktorý v súčasnej dobe hrá v Slovane Liberec. Predtým prešiel klubmi ako Ankaraspor, Austria Viedeň, Kazaň, Slavia Praha či Sparta Praha.

## Zdroj

 
Kategória:Českí futbalisti 
Kategória:Narodenia v 1977
Kategória:Hráči FC Slovan Liberec
Kategória:Hráči SK Slavia Praha
Kategória:Hráči Ankaraspor
Rozhlasová hra

**Rozhlasová hra** je „pôvodné, pre rozhlas vytvorené dramatické dielo, ktoré predpokladá rozhlasovú realizáciu a reprodukciu“.

Prvá rozhlasová hra bola *Vlk* od E. Waltera (USA) v roku 1922 alebo *A Comedy of Danger* anglického autora R. Hughesa z roku 1924. Prvá slovenská rozhlasová hra je *Sukničkár* Jozefa Joštiaka, ktorá mala premiéru 14. marca 1929.

V období 19231945 boli rozhlasové hry vysielané naživo, od roku 1945 zo záznamu (teda pôvodne magnetofónový pás). V súčasnosti (2004) je rozhlasová hra v útlme.

Rozhlasové hry, môžu byť pre deti a aj pre dospelých.

## Zdroje
Polyakrylamidový gél

**Polyakrylamidový gél** (PAGE) sa využíva pri štúdiu proteínov. Prvýkrát bol použitý v roku 1959 Raimondom a Weintraubom. Elektroforéza v PAGE sa využíva pri štúdiu proteínov a nukleových kyselín s menšou molekulovou hmotnosťou.
Výhody:
- priehľadnosť
- mechanická stabilita
- chemická inertnosť
- stabilita voči pH
- nerozpustnosť vo väčšine rozpúšťadiel
PAGE je pripravovaný z analyticky čistých východiskových materiálov, ktorých vzájomný pomer má vplyv na hustotu a veľkosť pórov gélu. Koncentrácia akrylamidu býva od 3 do 30%, čo umožňuje separovať látky od 102 Daltonov do 106 Daltonov.

Kategória:Elektroforéza
West Side

right|thumb|West Side Highway

**West Side** označuje časť ostrova Manhattan, ktorá ohraničuje Hudson River a stojí oproti New Jersey. Piata Avenue, Central Park a Broadway ju delia od East Side. Hlavné štvrte West Side sú (zo severu na juh) West Harlem, Morningside Heights, Manhattan Valley, Upper West Side, Midtown, Chelsea (Manhattan)Chelsea, West Village, SoHo a Tribeca. Ôsma Avenue a West Side subway prepájajú všetky časti West Side. Hlavné severojužné ťahy vo West Side sú Henry Hudson Parkway na severe a West Side Highway na juhu. Hudson River Greenway ich delí od západného pobrežia ostrova.

Kategória:Manhattan
East Side

right|thumb|Východná 66. ulica

**East Side** je časť ostrova Manhattan, ktorá hraničí s East River a smeruje k Brooklynu a Queensu. Od West Side ju oddeľuje Piata Avenue, Central Park a Broadway. Hlavné štvrte East Side sú (zo severu na juh) East Harlem, Upper East Side, Midtown, Union Square, East Village a Lower East Side. Hlavné severojužné ťahy sú Franklin D. Roosevelt East River Drive a Harlem River Drive, ktoré sú vo väčšine svojej dĺžky oddelené od východného pobrežia ostrova pomocou Manhattan Waterfront Greenway.

Kategória:Manhattan
Davidoff Swiss Indoors

**Davidoff Swiss Indoors** je tenisový turnaj pre mužských profesionálnych hráčov, ktorý sa hrá od roku 1975 v Bazileji. Patrí do International Series a hrá sa na tvrdom povrchu v hale. Najviac titulov (3) získali Stefan Edberg a domácí hráč Roger Federer.

## Výsledky
### Dvojhry

### Štvorhra

## Externé odkazy
* Oficiálna stránka

Kategória:Tenisové turnaje vo Švajčiarsku
Ondskapt

**Ondskapt** je švédska blackmetalová skupina založená v roku 2000 v Štokholme. Texty sa zaoberajú najmä satanizmom a nenávisťou ku kresťanstvu. „Ondskapt“ vo švédčine znamená „vytvorený/í zlom“.

## Diskografia
### EP platne

* *Slave Under His Immortal Will* – (2001)

### Štúdiové albumy

* *Draco Sit Mihi Dux* – (2003)
* *Dödens Evangelium* – (2005)

Kategória:Blackmetalové hudobné skupiny
Kategória:Švédske heavymetalové hudobné skupiny
Július Virsik

JUDr. **Július Virsik**, (* 27. september 1908, Malacky – † 16. máj 1993, Bratislava) bol slovenský právnik, katolícky intelektuál a básnik.

## Životopis
Vyštudoval právo v Bratislave. Počas štúdií sa zúčastňoval vysokoškolského života na katolíckom internáte Svoradov, kde viedol viacero polemík s Gustávom Husákom. Postgraduálne štúdium absolvoval v Mníchove v roku 1930 so zameraním na cirkevné a rodinné právo. Aj po skončení štúdií pripravoval na internáte Svoradov študentov po vedeckej stránke so zameraním na právo.*

Pred vznikom samostatnej [[Slovenská republika (1939 – 1945)|Slovenskej republiky]] ([[1939]]) pôsobil v spoločnej právnej kancelárii s [[Ferdinand Ďurčanský|Ferdinadom Ďurčanským]]. Po vzniku štátu však nesúhlasil s viacerými nedemokratickými prvkami, ktoré sa objavili v ústave. Bol právnym poradcom slovenských katolíckych [[biskup]]ov.

Ako advokát pôsobil v Bratislave až do roku [[1949]], kedy ho nastupujúci komunistický režim ako nepohodlného pozbavil právnickej profesie a násilne vysťahoval z Bratislavy do [[Stupava|Stupavy]]. Pracoval ako robotník a neskôr právny úradník v rôznych slovenských cementárňach.

Patril k tým, ktorí vedeli o [[Stalinské represie|stalinských zverstvách]], ktoré pár rokov predchádzali zverstvám [[hitler]]ovským. Preto ani nevítal [[Sovietsky zväz|sovietsku]] prítomnosť či už v [[Slovenské národné povstanie|povstaní]], alebo s [[Edvard Beneš|Benešom]] v roku [[1945]], či s [[Klement Gottwald|Gottwaldom]] a Husákom v roku [[1948]]. V roku [[1968]] bol skeptický aj ohľadne [[Alexander Dubček|Dubčekovho]] komunistického tzv. “socializmu s ľudskou tvárou”.

Bol Stredoeurópanom po kultúrnej aj po jazykovej stránke, ovládal maďarčinu, nemčinu, češtinu, latinčinu, taliančinu a francúzštinu. Celý život až do smrti amatérsky písal básne.

Jeho synom je slovenský matematik a exilový publicista George Virsik.

== Virsikov kresťanský svetonázor ==
[[Tido J. Gašpar]] si na ideologickú debatu medzi Gustávom Husákom ako zástupcom mladých vysokoškolákov – komunistov a Júliusom Virsikom ako reprezentantom vysokoškolákov – katolíkov na tému, či je možná spolupráca medzi katolíkmi a komunistami, na ktorú ho pozval [[Vladimír Clementis]], vo svojich "*Pamätiach II.''" spomína takto: 

## Referencie


Kategória:Slovenskí právnici
Kategória:Osobnosti z Malaciek
Kategória:Slovenskí básnici
Auckland (vulkanické pole)

**Auckland** je v súčasnosti neaktívne vulkanické pole, rozkladajúce sa na ploche cez 140&nbsp;km² v okolí najväčšieho novozélandského mesta Auckland. Pole je tvorené viac ako 50 vulkanickými centrami (troskovými kužeľmi a maarmi), má eliptický tvar (najväčšía šírka je 29&nbsp;km) a jeho vek je datovaný na neskorý pleistocén (144&nbsp;000 rokov). V horninovom zložení prevládajú alkalické bazalty až bazanity. Posledná erupcia sa odohrala približne pred 600 rokmi, počas nej vznikol ostrov Rangitoto.

## Zoznam vulkanických foriem poľa Auckland
* **Troskové kužele**
** Albert Park
** Ash Hill
** Crater Hill - 37 m
** Duders Hill
** Epsom Avenue
** Green Hill
** Jellicoe Park
** Kohuora - 30 m
** Little Rangitoto
** Mangere Mountain - 107 m
** Manurewa - 90 m
** Matakarua - 73 m
** Maungataketake - 50 m
** McLennan's Hill - 55 m
** Motukotea - 68 m
** Mount Albert - 152 m
** Mount Cambria
** Mount Eden - 196 m
** Mount Gabriel - 61 m
** Mount Hobson - 143 m
** Mount Richmond - 50 m
** Mount Robertson
** Mount Roskill - 110 m
** Mount Smart - 92 m
** Mount St. John
** Mount Victoria - 66 m
** Mount Wellington - 137 m
** North Head - 61 m
** One Tree Hill - 183 m
** Otara Hill - 89 m
** Otuataua
** Outhwaite Park
** Pigeon Mountain - 55 m
** Puketi
** Puketutu Island - 65 m
** Purchas Hill
** Rangitoto - 260 m
** Shoal Bay - 30 m
** Stykas Swamp
** Symonds Street
** Taylors Hill - 56 m

## Iné projekty

## Externé odkazy
* www.volcano.si.edu  - vulkanické pole Auckland na Global Volcanism Program 

Kategória:Auckland
Kategória:Sopky Nového Zélandu
Kategória:Troskové kužele
Kategória:Maary
Kategória:Severný ostrov (Nový Zéland)
Bonarka City Center

thumb|Bonarka City Center
**Bonarka City Center** je nákupné centrum v južnej časti Krakova. Rozkladá sa na ploche 17,5 hektárov v bývalej priemyselnej zóne. Prvá fáza bola otvorená v novembri 2008 a obsahuje hypermarket s rozlohou 18-tisíc m² a 20 hlavných nájomníkov, kino, 230 malých a stredných obchodov a 3 500 parkovacích miest.

Základné údaje:
* Začiatok výstavby: 2007
* Otvorenie: 2009
* Objem investícií: 190 miliónov eur
* Celková prenajímateľná plocha: 91 000 m²
* Celková plocha: 234,000 m²
* Počet prenajímateľných jednotiek: 250

## Externé odkazy
* Stránka projektu na webe investora

Kategória:Nákupné centrá v Krakove
MyHeritage

**MyHeritage** je sociálna sieť zameraná na rodinu, ktorá umožňuje svojim používateľom vytvárať online rodokmene, zdieľať fotografie, plánovať rodinné stretnutia a vyhľadávať predkov. 

Služba MyHeritage je známa aj technológiou, ktorá umožňuje rozpoznávať tváre nahratých fotografií a porovnávať ich s fotografiami celebrít.

Spoločnosť MyHeritage bola založená roku 2003 a sídli v obci Bnei Atarot blízko Tel Avivu. V septembri 2008 mali stránky 26,5 miliónov registrovaných používateľov, databázu 5 miliónov rodokmeňov a 275 miliónov pridaných používateľských profilov. 17615 používateľov je zo Slovenska. Služby MyHeritage sú bezplatné do 250 osôb v rodokmeni a lokalizované do slovenčiny.

## Akvizícia
22. septembra oznámila spoločnosť MyHeritage odkúpenie spoločnosti Kindo, konkurenčné sociálne siete prevládajúce v Európe.

## Cenník

## Genealogický softvér
Spoločnosť MyHeritage vyvíja okrem online služieb MyHeritage.sk rovnako genealogický softvér Family Tree Builder, umožňujúci využitie pokročilých genealogických funkcií i bez pripojenia na internet. Family Tree Builder je freeware a je preložený do 23 jazykov vrátane slovenčiny a češtiny.

## Iné projekty

## Externé odkazy
* Domovská stránka
* Blog
* Facebook
* Twitter

Kategória:Genealógia
Kategória:Webové stránky
Štefan Ambrózy-Migazzi

Gróf Dr. **Štefan Ambrózy-Migazzi** (*de Séden et Wall et Sonnenthurm*; * 5. marec 1869, Nice, Francúzsko – † 31. august 1933, Tana, Maďarsko) bol dendrológ, zakladateľ a mecenáš Arboréta Mlyňany.

## Život
Narodil sa v Nice v rodine baróna Ľudovíta Ambrózyho de Sedén (* 1831† 1892) a jeho manželky grófky Agáty Mária Gobertina Erdődy de Monyorókerék et Monoszló (* 1831† 1914). Študoval právo vo Viedni a v Budapešti. 16. augusta 1913 bol spolu so svojimi bratrancami Ľudovítom a Júliusom povýšený do grófskeho stavu a v roku 1918 mu bolo panovníkom povolené zdvojenie priezviska na Ambrózy-Migazzi, spojenie erbov a prídomkov. 

Jeho záľuba v drevinách sa začala už v detstve a ďalej sa rozvíjala cestovaním po južnej Európe. Tieto mu boli inšpiráciou pre výstavbu arboréta. V roku 1892 sa oženil s Antóniou Migazziovou, čím získal veľkostatok v Mlyňanoch (dnes súčasť obce Tesárske Mlyňany) kde založil arborétum. Neskôr k nemu dokúpil dubovo-hrabový lesík vo Vieske nad Žitavou. Jeho cieľom bolo sústrediť v arboréte čo najviac cudzokrajných drevín.

V roku 1914 opustil Mlyňany a odsťahoval sa k matke do Tane vo Vašskej župe. Tu v obci Kám roku 1916 kúpil majer Jeli, aj so  pozemkom, na ktorom založil arborétum.  

## Dielo
* 1913  (Vždyzelené a zimozelené listnaté dreviny) kapitola v knihe   
* 1921 Aus meiner Malonyaner Werkstatt (Z mojej Mlynianskej dielne)

## Galéria

Ambrózy-Migazzi.jpg|Socha zakladateľa v Arboréte Mlyňany
Ambrózy manor 1.jpg|Ambrózyho kaštieľ v arboréte z r. 1894
Migazzi-Ambrózy-címer.jpg|Erb r. Migazzi (vľavo) a r. Ambrózy (vpravo)
Kám. Jeli Arborétum. Virágzó havasszépék..jpg|Arborétum Jeli


## Referencie

## Externé odkazy
* Zápis o úmrtí v matrike zomrelých obce Vasszécseny

Kategória:Slovenskí botanici
Kategória:Mecenáši
Kategória:Osobnosti z Nice
Kategória:Slovenskí šľachtici
Kategória:Uhorskí šľachtici
Kategória:Dendrológovia
Calvinov-Bensonov cyklus

**Calvinov-Bensonov cyklus** alebo **C3 cyklus** (prvé stále produkty, ktoré pri ňom vznikajú, obsahujú 3 atómy uhlíka) je chemická reakcia objavená Melvinom Calvinom (spolu s Andrew Bensonom a James Basshamom). 

Calvin-Benson cyklus je názov pre množinu chemických reakcií fotosyntézy, ktorá nevyhnutne nevyžaduje svetlo.  Samotný cyklus je nepriamo aktivovaný svetlom, lebo fotosyntéza je zodpovedná za vznik ATP a NADPH, ktoré sú spotrebovávané v Calvin-Benson cykle. Cyklus je životne dôležitým krokom v tmavej reakcii fotosyntézy, ktorá sa vyskytuje v stróme chloroplastu zelených rastlín. Tento cyklus využívajú predovšetkým rastliny miernych a chladných pásiem.

Význam má pre syntézu glukózy z CO2 za pomoci vysoko energetických látok ATP a NADPH.
náhľad|440x440bod|Calvin-Benson cyklus
Skladá sa z 3 fáz:

* *karboxylácia* alebo fixácia CO<sub>2</sub> na ribulóza-1,5-bisfosfát – je katalyzovaná enzýmom *RuBisCO* (ribulóza-1,5-bisfosfát-karboxyláza/oxygenáza), pričom vzniká adičný produkt, štiepiaci sa na 2 molekuly 3-fosfoglycerátu
* *redukcia* 3-fosfoglycerátu – s pomocou enzýmu a NADPH sa redukuje na glyceraldehyd-3-fosfát. Vždy jedna molekula glyceraldehyd-3-fosfátu zo šiestich opúšťa cyklus a syntetizujú sa z nej ďalšie látky (sacharidy, škrob, bielkoviny atď.)
* *regenerácia* ribulóza-1,5-bisfosfátu – zo zvyšných piatich molekúl glyceraldehyd-3-fosfátu v regeneračnej fáze vznikajú opäť 3 molekuly ribulóza-5-fosfátu a ich následnou fosforyláciou ATP vznikajú 3 molekuly ribulóza-1,5-bisfosfátu.

Cyklus sa tak uzatvára. Z troch molekúl ribulóza-1,5-bisfosfátu a troch molekúl CO2, vzniknú tri molekuly ribulóza-1,5-bisfosfátu a jedna molekula glyceraldehyd-3-fosfátu.

Celková chemická reakcia Calvin-Bensonovho cyklu:

: 6 CO2 + 12 NADPH + 18 ATP  → C6H12O6 + 12 NADP+ + 18 ADP + 18 Pi

kde Pi  je anorganický fosforečnan.

## Referencie

## Iné projekty

Kategória:Fyziológia rastlín
Kategória:Fotosyntéza
Kategória:Mikrobiológia
Kategória:Biochemické reakcie
Kategória:Eponymické termíny v biológii
Kategória:Eponymické termíny v chémii
Ržev

**Ržev** () je prvým mestom na hornom toku Volgy v centrálnom Rusku. Leží na juhu Tverskej oblasti, necelých 200&nbsp;km západne od Moskvy. Na rozlohe 56,17 km² tu žije 60&nbsp;667 obyvateľov (2006). Mesto je centrom Rževského rajónu.

Ržev je mestom od roku 1775, aj keď prvé písomné zmienky pochádzajú už z 13. storočia . Od konca 19. storočia je Ržev križovatkou železníc Riga – Moskva a (Petrohrad –) Lichoslavl - Briansk. Počas sovietsko-nemeckej vojny tu prebiehali jedny z najkrvavejších bitiek – bitka o Ržev a operácia Mars. Mesto bolo prakticky zničené. V deň oslobodenia ostalo v meste z desaťtisícov ľudí iba 150. Po vojne bolo mesto obnovené.

## Partnerské mestá
* 20px|Bulharsko Silistra, Bulharsko

## Iné projekty

## Zdroj

Kategória:Mestá v Rusku
Kategória:Tverská oblasť
Kategória:Sídla na Volge
Jaroslav Tůma

**Jaroslav Tůma** (* 1956, Praha) je český organista, čembalista a pedagóg.

Absolvoval konzervatórium a Akadémiu múzických umení v Prahe u profesorov Milana Šlechtu a Zuzany Růžičkovej. Už počas štúdií získal množstvo ocenení v medzinárodných súťažiach, napríklad za organovú interpretáciu v Linci, v Prahe, v Lipsku. Zúčastnil sa mnohých festivalov (Pražská jar, Internationale Orgelwoche Nuernberg, Musikfestspiele Dresden, Flanderský festival). Zvíťazil v improvizačných súťažiach v Norimbergu (1980) a v Haarleme (1986). Od roku 1990 vyučuje na pražskej HAMU.

## Zdroje
* osobná stránka

Kategória:Narodenia v 1956
Kategória:Českí organisti
Kategória:Českí pedagógovia